Քաբաբի պատրաստում
**Ադրբեջանական խոհանոց** (ադրբ.՝ Azərbaycan Mətbəxi), ադրբեջանցի ժողովրդի խոհանոցը, որը հանդիսանում է նաև Ադրբեջանում ապրող մյուս էթնիկական փոքրամասնությունների խոհանոցը։

Ադրբեջանական ազգային սննդատեսակները բազմազան են։ Այդ սննդատեսակների հիմնական բաղադրիչները համարվում են կաթը, միսը, ալյուրը, բուսական և կենդանական սննդատեսակները և այլն։ Սննդատեսակները կարող են փոփոխվել կախված աշխարհագրական դիրքից և սոցիալական կարգավիճակից։ Ադրբեջանի խոհանոցի սննդամթերքները պատրաստվում են մեծ մասամբ գառի և հավի մսից։ Կասպից ծովի առափնյա շրջանների գյուղերում և մայրաքաղաք Բաքվում մսին փոխարինում է ձուկը և ծովամթերքները։ Այս երկրի ազգային խոհանոցում օգտագործվում է նաև խոտաբույսեր, համեմունքներ և ամոքանքներ։ Օրինակ՝ դարչին, պճեղ, մաղադանոս, կանաչեղեն, սամիթ, կծու և քաղցր պղպեղներ, չաման, համեմ, անանուխ, քրքում, աղտոր և այլն։

Ադրբեջանական խոհանոցի առանձնահատկություններ
-------------------------------------------

Ադրբեջանական խոհանոցի ճաշատեսակների հիմնական առանձնահատկությունը այն է, որ նրանց գլխավոր ճաշատեսակները պատրաստվում են մսից, սակայն նրանք հիմնականում բուսակեր են։ Ադրբեջանական խոհանոցում մեծ նշանակություն ունի խորովածը։ Կան մի շարք խմիչքների և քաղցրավենիքներ, որոնք բնորոշ են միայն Ադրբեջանի խոհանոցին։ Ադրբեջանցիները հիմնականում օգտագործում են ոչխարի միս։ Այս երկրում հիմնականում չեն օգտագործում հավի և խոզի միսը, ինչպես նաև որոշ տեղերում նաև ձուկը։ Ավանդական ադրբեջանական ընտանիքները բացառում են նաև խոզի միսը, քանի որ այն դեմ է գնում իսլամի հիմնական օրենքներին։ Այդպիսի ընտանիքներում բացակայում են նաև ալկոհոլային խմիչքները։

Ադրբեջանական ավանդական ուտեստներին բնորոշ է կծու համը և անկրկնելի բույրը, որը ճաշատեսակներին հաղորդում է համեմունքները և դեղաբույսերը։ Ադրբեջանական խոհանոցում լայնորեն կիրառվում են նաև բանջարեղենները (լոլիկ, վարունգ, սմբուկ, տաքդեղ, պղպեղ և այլն) և մրգեղենը (սալոր, բալ, ծիրան, դեղձ)։

Քաղցրեղեն
---------

Ադրբեջանական խոհանոցը բազմազան է նաև բազմատեսակ քաղցրեղեններով։ Այդ քաղցրեղենները բաժանվում են երեք հիմնական խմբերի՝ թխվածքաբլիթներ, կարամելներ և կոնֆետներ։ Դրանք պարունակում են զգալի քանակությամբ հավելումներ, օրինակ՝ ընկույզ, նուշ, քունջութ, իմբիր, հիլ, վանիլ և այլն։ Ալյուրը գերակշռում է տորթերի և թխվածքների մեջ։ Հատկապես հայտնի են ադրբեջանական շեքերբուրան, շաքեր-չուրեկը և այլն։

Պատկերասրահ
-----------

* Ադրբեջանական խոհանոցԱդրբեջանական խոհանոց
* Յարփակ դոլմասըՅարփակ դոլմասը
* Շեքի փիթիսիՇեքի փիթիսի
* ԴովղաԴովղա
* Փախլա փլովՓախլա փլով
* Շիրին փլովՇիրին փլով
* Բալըկ լեվենգիԲալըկ լեվենգի
* ՔաբաբՔաբաբ
* Լյուլե քաբաբԼյուլե քաբաբ
* ԴյուշբերեԴյուշբերե
* ԳյուրզեԳյուրզե

Ծանոթագրություններ
------------------

* Տեսաձայնային նյութեր Վիքիպահեստում

1. ↑  А.И. Титюнник, Ю.М. Новоженов. «Խորհրդային երկրների ազգային խոհանոցներ». էջ 113
2. ↑  Վ. Պոչլյուբնին. «Ադրբեջանական խոհանոց». ErLIB.com. Արխիվացված է օրիգինալից 2016 թ․ սեպտեմբերի 22-ին. Վերցված է 2021 թ․ հունվարի 20-ին.

Արտաքին հղումներ
----------------

* Անդրկովկասյան երեք հանրապետությունների ազգային խոհանոցները / Ադրբեջանական խոհանոց Արխիվացված 2011-09-03 Wayback Machine
* Ադրբեջանական խոհանոցի ճաշատեսակների բաղադրատոմսերը / Խոհանոցային օգնական Արխիվացված 2011-12-31 Wayback Machine
* «Միիոն Մենյու», Ադրբեջանական Հանրապետության խոհանոցի մասին
* Աշխարհի ազգերի խոհանոցներ Արխիվացված 2011-12-06 Wayback Machine
* Ադրբեջանական խոհանոցի խոհարարություն նկարագիրը Արխիվացված 2010-12-21 Wayback Machine
* Ադրբեջանական խոհանոց (բաղադրատոմսեր լուսանկարների միջոցով) Արխիվացված 2011-12-02 Wayback Machine
* Համեղ ուտեստներ Ադրբեջանական խոհանոցից Արխիվացված 2015-07-26 Wayback Machine
* Ծանոթություն տարբեր երկրների սննդատեսակների հետ / Ադրբեջանական խոհանոցի սննդատեսակներ Արխիվացված 2014-12-01 Wayback Machine